Action 24

Το Action 24 είναι ιδιωτικό τηλεοπτικό κανάλι περιφερειακής εμβέλειας. Οι εγκαταστάσεις του βρίσκονται στην περιοχή του Studio Alfa στα Μελίσσια. Εκπέμπει επίγεια ψηφιακά από 14 κέντρα εκπομπής στην Αττική και την Εύβοια και δορυφορικά μέσω των συνδρομητικών πλατφορμών της NOVA και της COSMOTE TV.

Ιστορικό
Ο σταθμός ξεκίνησε την λειτουργία του τον Οκτώβριο του 1990 από την περιοχή των Μεγάρων με την ονομασία TVM (TV Μέγαρα). Το 1992 μετονομάστηκε σε TV Magic ενώ οι εγκαταστάσεις του μεταφέρθηκαν στον Πειραιά. Αποτελεί έναν από τους ιστορικότερους και κυριότερους τοπικούς τηλεοπτικούς σταθμούς της Αττικής. Το 1995 μετονομάστηκε σε Magic Πειραιά και αργότερα στα τέλη του 1998 σε Magic TV.

Από το 2000, μετέδιδε πρόγραμμα κυρίως αθλητικού περιεχομένου και εκπομπές της ομάδας του Ολυμπιακού. Το 2004, έλαβε άδεια για εκπομπή μέσω δορυφόρου. Το Μάιο του 2008 μετονομάστηκε σε Sport TV και τον Ιανουάριο του 2013 στο σημερινό του όνομα, σε Action 24, διακόπτοντας οποιαδήποτε σύνδεση με την ομάδα του Ολυμπιακού.

Πρόγραμμα
Το πρόγραμμα του καναλιού αρχικά περιελάμβανε κυρίως μουσική (video clips) και διαφημιστικά μηνύματα τηλεπωλήσεων. Το 2000 μετατράπηκε σε ενημερωτικό σταθμό με εξειδίκευση στην κεντρική πολιτική σκηνή, αλλά και στα τοπικά νέα κυρίως του Πειραιά. Το πρόγραμμα του περιλάμβανε πλήθος αθλητικών εκπομπών, αθλητικές μεταδόσεις και ενημερωτικές εκπομπές.

Ως Magic είχε καθιερωθεί σαν το κανάλι των οπαδών της ομάδας του Ολυμπιακού, με δημοφιλέστερη την εκπομπή Θύρα 7 με όλα τα νέα της ομάδας με τον οργανωμένο οπαδό του, τον Τάκη Τσουκαλά, συζητήσεις, σχόλια γύρω από την ομάδα, αλλά και με τηλεφωνική επικοινωνία με φιλάθλους και για κάποιο χρονικό διάστημα μετέδιδε τους αγώνες της ομάδος του Ολυμπιακού σε όλα τα αθλήματα. Σήμερα μεταδίδει εκπομπές με διάφορα σπορ από όλον τον κόσμο.

Το πρόγραμμά του πλαισιώνεται γύρω από τον αθλητισμό και περιλαμβάνει κυρίως μεταδόσεις ποδοσφαιρικών αγώνων, ενώ έχει προβάλλει επίσης ψυχαγωγικές και ενημερωτικές εκπομπές, τις παιδικές σειρές κινουμένων σχεδίων Football Stories ισπανικής παραγωγής και Ο Μικρός Νικόλας γαλλικής παραγωγής, και θυρίδα τηλεπωλήσεων.

Παλιότερα προβάλλονταν και εκπομπές σε επανάληψη από το αρχείο της τηλεόρασης του ΣΚΑΪ (Eat and Fit, Chef στον Αέρα και Επτά Ημέρες Επιστήμη) από το 2017, πουλώντας ο σταθμός του Νέου Φαλήρου, προγράμματα στον περιφερειακό. Άλλες εκπομπές που συνέπεσαν με την αρχή των συνεργασιών των δύο, ήταν οι συμπαραγωγές με το Skai.gr Today, μαγκαζίνο που παρουσίαζε η Μάιρα Μπάρμπα, και Newsroom, βραδινό δελτίο ειδήσεων με την Νίκη Λυμπεράκη, το αθλητικό δελτίο ειδήσεων Sports Live με τον Αντώνη Κατσαρό, το Evening Report με τον Γιώργο Κουβαρά, και το talk show Χ2 με τον Γιάννη Πολίτη. Σκοπός ήταν η πλαισίωση του προγράμματος με ενημερωτικές εκπομπές, λόγω της σταδιακής αλλαγής της φυσιογνωμίας του προγράμματος του ΣΚΑΪ.

Οι συνεργασίες αυτές τελείωσαν ένα χρόνο μετά, με τον ΣΚΑΪ να επιχειρεί το στήσιμο νέου ενημερωτικού σταθμού ονόματι ΣΚΑΪ 24, που εν τέλει δεν δημιουργήθηκε ποτέ, επειδή ένας τηλεοπτικός σταθμός με φυσιογνωμία μη ενημερωτικού - ψυχαγωγικού χαρακτήρα, απαγορεύεται ρητά, να προβάλλει ενημερωτικό και αθλητικό πρόγραμμα, ακόμη και ψυχαγωγικές εκπομπές, επειδή είναι θεματικού περιεχομένου. Ωστόσο, ο σταθμός ανανέωσε το πρόγραμμά του με νέες αθλητικές εκπομπές, ενώ πρόσθεσε και ξένες σειρές, ιταλικής παραγωγής.

Από τις 9 Αυγούστου 2022 το κανάλι μετά την αλλαγή του ιδιοκτησιακού καθεστώτος μεταδίδει αγώνες του Λιγκ Καπ Αγγλίας, ενώ κατάργησε πλήρως από το πρόγραμμα του τις εκπομπές τηλεπωλήσεων όπου κατέλαβαν μέρος του αθλητικού προγράμματος εδώ και μερικά χρόνια. Από το Νοέμβριο της ίδιας χρονιάς θα μεταδίδει εξ ολοκλήρου ενημερωτικό και ειδησεογραφικό πρόγραμμα.

Φυσιογνωμία
Το κανάλι διέθετε εξ αρχής από τις πρώτες του εκπομπές άδεια μη ενημερωτικού περιεχομένου, ενώ ως Action 24, πρόβαλλε και προβάλει σε πολύ μικρό μέρος του, και ενημερωτικό πρόγραμμα. Πριν την αλλαγή της φυσιογνωμίας, που έκανε ο σταθμός, βάσει ελληνικής νομοθεσίας απαγορεύεται ένας μη ενημερωτικός σταθμός, να προβάλλει ενημερωτικό πρόγραμμα το οποίο θεωρείται επίσης και το αθλητικό, που προβάλλει στο μεγαλύτερο μέρος του. Στις 15 Ιουλίου του 2019, το ΕΣΡ κάλεσε σε απολογία τον σταθμό, μαζί και άλλους δυο τηλεοπτικούς σταθμούς της Αττικής, το Kontra Channel και το Νέο Epsilon, και δύο σταθμούς της περιφέρειας, το Top Channel Δυτικής Μακεδονίας, και την Έψιλον Τηλεόραση Στερεάς Ελλάδας, για παράβαση της νομοθεσίας περί «φυσιογνωμίας προγράμματος», και είναι δηλωμένοι ως «μη ενημερωτικού - ψυχαγωγικού χαρακτήρα», και απαγορεύεται ρητά, να προβάλλουν ενημερωτικό πρόγραμμα, που εξακολουθούν, αυτοί οι τρεις να προβάλλουν, και όχι μόνο. Ωστόσο, μετά από 2 μήνες η ανεξάρτητη αρχή έκρινε ότι το Action 24 δεν χρήζει παραβίασης της νομοθεσίας αλλάζοντας και τυπικά την φυσιογνωμία του από μη ενημερωτικού, σε γενικού ενημερωτικού περιεχομένου.

Εμβέλεια

Επίγεια Ψηφιακά και Δορυφορικά
Ο σταθμός έχει περιφερειακού - γενικού ενημερωτικού χαρακτήρα άδεια, και η εμβέλεια του επιτρέπεται μόνο, για τις περιοχές της Αττικής, του Αργοσαρωνικού και της Νότιας Εύβοιας, όπου και εκπέμπει επίγεια μέσω της Digea. Επίσης είναι διαθέσιμος μέσω των δύο μεγαλύτερων παρόχων συνδρομητικής τηλεόρασης της χώρας, COSMOTE TV και NOVA, ενώ ορισμένα προγράμματα του σταθμού, μεταδίδονται στην περιοχή της Πελοποννήσου, της Νότιας Στερεάς Ελλάδας και των Κυθήρων, αρχικά μέσω του Lepanto TV του νομού Αιτωλοακαρνανίας το οποίο έχει σταματήσει τη συνεργασία του με τον σταθμό από το 2021 και από τον Οκτώβριο του ίδιου έτους μέχρι σήμερα μέσω του PLP του νομού Ηλείας (νυν Patra TV) το οποίο συνεργάζεται με το δίκτυο της HellasNet όπου και εκεί μεταδίδεται μέρος του προγράμματος.

Παλαιότερα από τον Απρίλιο του 2015 έως τον Μάρτιο του 2016 ο σταθμός συνεργαζόταν επίσης με το Super B (νυν ProNews) του Νομού Αχαΐας και επιπλέον με την Δίον Τηλεόραση του Νομού Πιερίας, την ΕΝΑ Τηλεόραση Κεντρικής Ελλάδας του Νομού Φθιώτιδας, το Center TV του Νομού Καβάλας, την Βήμα Τηλεόραση του Νομού Ιωαννίνων καθώς και με την Εγνατία Τηλεόραση του Νομού Πέλλας, η οποία μετέδιδε για πολύ μικρό διάστημα από τον Σεπτέμβριο του 2015, μόνο την ενημερωτική εκπομπή Briefing, ενώ αμφισβητείται για το τελευταίο κανάλι, αν είχε ποτέ συνεργασία με το Action 24, ή μετέδιδε παράνομα την εκπομπή.

Ιδιοκτησία
Στις 22 Μαρτίου 1991 συστάθηκε η Ραδιοτηλεοπτική Προβολή Α.Ε. με τον διακριτικό τίτλο TVM και έδρα στον Πειραιά η οποία ανέλαβε το νεοϊδρυθέν κανάλι. Ιδρυτές του είναι ο Σωτήρης Παπαηλίας (ο οποίος έστησε το 1989 τον ραδιοφωνικό σταθμό Ράδιο Μέγαρα 104.2 νυν Δρόμος FM 89.8) και τον Μιχαήλ Χάνδακα (ο οποίος έστησε το Κανάλι 107 στους 99.7 νυν Athens DeeJay 95.2 και τον Atlantis FM νυν Rebel 105.2) οι οποίοι για αρκετό διάστημα είχαν την προεδρία και την αντιπροεδρία αντίστοιχα στο διοικητικό συμβούλιο.

Οι μετέπειτα εγκαταστάσεις του σταθμού μετά τα Μέγαρα με την σύσταση της Α.Ε. ήταν στην οδό Αιτωλικού 186. Το 1992 αυξήθηκε το μετοχικό κεφάλαιο. Το 1994 γίνεται μείωση του διοικητικού συμβουλίου με την (προσωρινή) αποχώρηση του Χάνδακα και άλλων μελών. Το έτος εκείνο αποχώρησε ο εις εκ των ιδρυτών Σωτήρης Παπαηλίας με το πλειοψηφικό πακέτο των ιδιοκτησιακών μετοχών που κατείχε στο κανάλι να εξαγοράζεται από τον επιχειρηματία Ανδρέα Ζύγουρα ο οποίος αναλαμβάνει την προεδρία, με τον Χάνδακα να επιστρέφει στο διοικητικό συμβούλιο αλλά ως αναπληρωτής διευθύνων σύμβουλος ενώ το κανάλι μεταφέρει τις εγκαταστάσεις του στην οδό 34ου Συντάγματος Πεζικού 17. Από το 1996, ο Χάνδακας από αναπληρωτής αναλαμβάνει κύριος διευθύνων σύμβουλος.

Στις 2 Σεπτεμβρίου 1998, συστάθηκε η Magic Πειραιά - Ραδιοτηλεοπτική Προβολή Α.Ε. έχοντας κοινή έδρα και διοικητικό συμβούλιο με την παραπάνω, και η οποία μέχρι σήμερα με αρκετές αλλαγές λειτουργεί το κανάλι. Το 2000 δημοσιοποιείται η πρώτη μετοχική σύνθεση της νέας εταιρείας στην οποία συμμετέχουν οι δύο προϋπάρχοντες Ζύγουρας και Χάνδακας με έναν τρίτο συνεργάτη και τέσσερις εταιρείες με έδρα το Λουξεμβούργο που συνδέονται με την οικογένεια Κόκκαλη κάνοντας λόγο για αλλαγή στο ιδιοκτησιακό καθεστώς του καναλιού. Την χρονιά εκείνη ο Πέτρος Σ. Κόκκαλης αναλαμβάνει μέλος διοικητικού συμβουλίου και στις δύο εταιρείες όπου στη δεύτερη προκύπτουν αλλαγές στις δραστηριότητες.

Το 2001 γίνεται πράξη συγχώνευσης των δύο εταιρειών, με εξ' ολοκλήρου απορρόφηση της TVM Α.Ε. από τη Magic Πειραιά Α.Ε. που αναλαμβάνει και τυπικά το τηλεοπτικό κανάλι. Μετέπειτα, αυξάνεται εκ νέου το μετοχικό κεφάλαιο της νέας εταιρείας με τον Πέτρο Κόκκαλη να αναλαμβάνει την προεδρία.

Από το 2004 γίνεται αλλαγή σε διοικητικό συμβούλιο και μετοχική σύνθεση ενώ το 2008 η εταιρεία παίρνει την τρέχουσα ονομασία της σε Sport TV - Ραδιοτηλεοπτική Προβολή Α.Ε. Μετέπειτα, αυξάνεται ξανά το μετοχικό κεφάλαιο.

Στα τέλη του 2009 το κανάλι εξαγοράζει η οικογένεια Κυριακίδη που κατείχε το Κανάλι 10 (σημερινό Alert TV) που τότε στεγαζόταν στην Καλλιθέα όπου και μεταφέρεται αφήνοντας μετά από εικοσαετία τον Πειραιά. Την περίοδο εκείνη ο Γιώργος Κυριακίδης αναλαμβάνει την προεδρία και μετέπειτα την ιδιοκτησία και τις μετοχές του σταθμού με την προεδρία να αναλαμβάνει αργότερα ο Πέτρος Κυριακίδης.

Το 2012 αλλάζουν οι δραστηριότητες του φορέα ενώ μειώνεται το μετοχικό κεφάλαιο. Από τη χρονιά αυτή έως το 2022, ο τηλεοπτικός παραγωγός και ιδιοκτήτης της Point Live Digital (PLD Production) Διονύσης Παναγιωτάκης κατείχε το κανάλι μετατρέποντάς το στο σημερινό Action 24 αναλαμβάνοντας την προεδρία. Ύστερα, μεταφέρεται στις εγκαταστάσεις του SBC ιδιοκτησίας Ηλία Κοπανίτσα στο Νέο Ηράκλειο.

Από το 2013 το κανάλι στεγάζεται στις εγκαταστάσεις της PLD στην περιοχή του σχολικού συγκροτήματος Γκράβα (Σκιάθου 147 και Σκόκου) στο Γαλάτσι στην Αθήνα μαζί με τα νεοεισερχόμενα από το 2020 SportDay ιδιοκτησίας της Μαρίας Κοντομηνά και Channel 9 που αγόρασε ο Διονύσης Παναγιωτάκης ο οποίος προγενέστερα πούλησε το Action 24 σε εταιρεία συμφερόντων των επιχειρηματιών Δημήτρη Μπάκου, Γιάννη Καϋμενάκη και Αλέξανδρου Εξάρχου και οι διαδικασίες για την ολοκλήρωση της αγοράς θα διαρκέσουν για δύο μήνες.

Ονομασίες του καναλιού

Λογότυπα

Παραπομπές

Εξωτερικοί Σύνδεσμοι
Επίσημη ιστοσελίδα του Action 24

Μέγαρα
Ιδιωτικοί τηλεοπτικοί σταθμοί περιφερειακής εμβέλειας (Αττική)
Τηλεοπτικά κανάλια και σταθμοί οι οποίοι ιδρύθηκαν το 2013